2000/782/EY: Komission päätös, tehty 8 päivänä joulukuuta 2000, eläinten terveyttä ja kansanterveyttä koskevista vaatimuksista sekä eläinlääkärintodistuksista tarhattujen sileälastaisten lintujen (ratitae) lihan tuonnissa samoin kuin luettelosta kolmansista maista, joista jäsenvaltiot sallivat tuoreen siipikarjanlihan tuonnin, tehdyn päätöksen 94/85/EY muuttamisesta tehdyn päätöksen 2000/609/EY muuttamisesta (tiedoksiannettu numerolla K(2000) 3700) (ETA:n kannalta merkityksellinen teksti)



Virallinen lehti nro L 309 , 09/12/2000 s. 0037 - 0037



Komission päätös, tehty 8 päivänä joulukuuta 2000, eläinten terveyttä ja kansanterveyttä koskevista vaatimuksista sekä eläinlääkärintodistuksista tarhattujen sileälastaisten lintujen (ratitae) lihan tuonnissa samoin kuin luettelosta kolmansista maista, joista jäsenvaltiot sallivat tuoreen siipikarjanlihan tuonnin, tehdyn päätöksen 94/85/EY muuttamisesta tehdyn päätöksen 2000/609/EY muuttamisesta (tiedoksiannettu numerolla K(2000) 3700) (ETA:n kannalta merkityksellinen teksti) (2000/782/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(1), sellaisena kuin se on viimeksi muutettuna direktiivillä 1999/89/EY(2), ja erityisesti sen 11 artiklan 1 kohdan ja 12 artiklan, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY(3), sellaisena kuin se on viimeksi muutettuna direktiivillä 97/79/EY(4), ja erityisesti sen 10 artiklan, sekä katsoo seuraavaa: (1) Komission päätöksellä 2000/609/EY(5) säädetään eläinten terveyttä koskevista vaatimuksista ja eläinlääkärintodistuksista tuotaessa tarhattujen sileälastaisten lintujen (ratitae) lihaa. (2) Päätös 2000/609/EY tulee voimaan 1 päivänä lokakuuta 2000. (3) Jotkut kolmannet maat tarvitsevat lisää aikaa päätöksessä 2000/609/EY säädettyjen todistusten vaatimusten täyttämiseksi. (4) Päätöksessä 2000/609/EY säädetyn mallin B mukaisen terveystodistuksen 2.6 kohdassa vaadittua kuuden kuukauden valvonta-aikaa olisi siirrettävä kuudella kuukaudella, jotta kyseisillä mailla olisi riittävästi aikaa täyttää valvontaedellytykset täysimääräisesti. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 2000/609/CE liitteessä II olevan mallin B mukaisen terveystodistuksen 2.6 kohdan virkkeen loppuun alaviite seuraavasti:"Tämän kuuden kuukauden ajan soveltaminen alkaa 1 päivästä toukokuuta 2001." 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä joulukuuta 2000. Komission puolesta David Byrne Komission jäsen (1) EYVL L 268, 24.9.1991, s. 35. (2) EYVL L 300, 23.11.1999, s. 17. (3) EYVL L 62, 15.3.1993, s. 49. (4) EYVL L 24, 30.1.1998, s. 31. (5) EYVL L 258, 12.10.2000, s. 49.